open-index/open-wikipedia-markdown huggingface dataset:
பூண்டி ஊன்றீஸ்வரர் கோயில்

**திருவெண்பாக்கம்** - ஊன்றீஸ்வரர் கோயில் செங்கற்பட்டு மாவட்டத்தில் தற்போது பூண்டி நீர்த்தேக்கத்தில் அமைந்துள்ளது. நீர்த்தேக்கத்தில் நீர் குறையும் காலத்தில், பழைய கோயில் உள்ளே உள்ளதைக் காண முடியும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

## தலவரலாறு
இறைவன், சுந்தரருக்கு ஊன்றுகோல் கொடுத்த தலம் என்பது தொன்நம்பிக்கை (ஐதிகம்). பழைய கோயில் திருவிளம்புதூரிலுள்ளது.
சிவபெருமான் கண்ணொளி தராது ஊன்றுகோல் தந்ததால் கோபமடைந்தார் சுந்தரர். தாம் பெற்ற ஊன்றுகோலைக் கோபத்துடன் இறைவனார் நோக்கி வீசியெறிந்தார். அது நந்தியெம்பெருமான் மீது பட்டு கொம்புடைந்ததால் இத்திருக்கோயில் நந்தி கொம்புடைந்து உள்ளார்.

## பழையகோயில் வரலாறு
தேவார காலத்தில் இருந்த திருவெண்பாக்கம் ஆலயம் சென்னை நகரின் குடிநீர் தேவைக்காக சுமார் 50 ஆண்டுகளுக்கு முன்பு பூண்டி நீர்த்தேக்கம் அமைக்கப்பட்ட போது நீரில் மூழ்கி விட்டது. இப்போதுள்ள ஆலயம் பூண்டி நீர்த்தேக்கம் கரையில் புதிதாக அமைக்கப்பட்டு 1968-ம் ஆண்டு குடமுழுக்கு நடைபெற்றது. மீண்டும் ஒருமுறை 2000-ஆம் ஆண்டு குடமுழுக்கு நடைபெற்றுள்ளது. பழைய ஆலயத்தில் இருந்த சிலைகள், சிற்பங்கள், மண்டபத் தூண்கள் ஆகியவை யாவும் பெயர்த்து எடுக்கப்பட்டு புதிய ஆலயம் நிர்மாணிக்கும் போது அதில் வைக்கப்பட்டன.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்
* சிதம்பரம் திருச்சித்ரகூடம் கோவிந்தராஜன் கோயில்

* திருஞான சம்பந்தர்
* சுந்தரர்
* திருநாவுக்கரசர்

## மேற்கோள்கள்

## வெளியிணைப்புகள்
* GeoHack - பூண்டி ஊன்றீஸ்வரர் கோயில்

* திருவெண்பாக்கம் ஆலயம் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள்‎
கூவம் திரிபுராந்தகர் கோயில்

**கூவம் திரிபுராந்தகர் கோயில்** (Tripuranthaka Swamy Temple) என்பது திருஞானசம்பந்தரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

## இறைவன், இறைவி
இச்சிவாலயத்தின் மூலவர் திரிபுராந்தகர். தாயார் திரிபுராந்தக நாயகி.

## சிறப்புகள்
இக்கோயிலில் உள்ள மூலவர் சுயம்புலிங்கமாக உள்ளார். இந்த லிங்கம் மணலால் ஆனது என்கின்றனர். இவருக்கு பூசை செய்யும்போது கோயில் அச்சகர்கூட இவரைத் தொடுவது. இல்லை. மூலவரை தொடாமலே அனைத்து பூசைகளும் செய்யப்படுகின்றன. மனித கரம் படாத திருமேனி என்பதால் இவரது திருமேனியை *தீண்டாத் திருமேனி* என அழைக்கின்றனர். கோயிலுக்கு வடக்கே தொலைவில் உள்ள திருமஞ்சன மேடையில் இருந்து கூவம் ஆற்று நீரைக் கொண்டுவந்தே இறைவனுக்கு அபிசேகம் செய்யப்படுகிறது. தவறி வேறு நீரால் அபிசேகம் செய்தால் இறைவன் மீது எறும்பு மொய்த்துவிடுகிறது என்கின்றனர்.

## பெயர் விளக்கம்
திரிபுர அசுரர்களை அழிக்கும் பொருட்டு, இத்தல இறைவனார் மேரு மலையை வில்லாக ஏந்திய தலம் என்பதால் ’திருவிற்கோலம்’ என்ற பெயர் இத்தலத்திற்கு வந்தது.
திருவாலங்காடு நடராசருடன் நடனமாட சிலம்பு முத்துக்கள் விழுந்த இடம் என்பது தொன்நம்பிக்கை (ஐதிகம்).

## அமைவிடம்
இச்சிவாலயம் தமிழ்நாடு திருவள்ளூர் மாவட்டத்திலுள்ள கூவம் என்ற ஊரில் அமைந்துள்ளது. இது காஞ்சிபுரத்தில் இருந்து சுங்குவார்சத்திரம் வழியாக திருவள்ளூர் பாதையில் கூவம் பிரிவு சாலையில் அமைந்துள்ளது.

## படத்தொகுப்பு

File:Koovam temple eastern side.jpg|கூவம் கோயில் கிழக்குப் புறம்
File:Mandapam in front of koovam temple.jpg|கூவம் கோயில் முன்புள்ள மண்டபம்
File:கூவம் தெப்பக்குளம்.jpg|திருக்கோயில் குளம், கூவம்
File:Northwest corner Koovam.jpg|திரிபுராந்தகேசுவரர் கோயிலின் வடமேற்கு மூலை
File:Broken wooden figure.jpg|தேர் அல்லது வேறொரு கோயில் வாகனத்திலிருந்து கழன்றுபோன ஒரு மரச்சிற்பம்
File:Kodimaram Koovam.jpg|கூவம் கோயிலின் வடபுறத்திலிருந்து பார்க்கையில் கொடிமரம்


## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்
* சிதம்பரம் திருச்சித்ரகூடம் கோவிந்தராஜன் கோயில்

* திருஞான சம்பந்தர்
* சுந்தரர்
* திருநாவுக்கரசர்

## ஆதாரங்களும் மேற்கோள்களும்

## வெளி இணைப்புகள்
அருள்மிகு திரிபுராந்தகர் திருக்கோயில் - தினமலர் கோயில்கள் தளம்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள்
திருக்கண்டலம் சிவாநந்தீஸ்வரர் கோயில்

**திருக்கண்டலம் சிவாநந்தீஸ்வரர் கோயில்** (சிவானந்தேஸ்வரர் கோயில்) திருஞானசம்பந்தரால் தேவாரம் பாடல் பெற்ற தொண்டை நாட்டுச் சிவாலயமாகும். இச்சிவாலயத்தின் மூலவர் சிவாநந்தீஸ்வரர். தாயார் ஆனந்தவல்லி.
இத்தல இறைவனார் சுயம்பு மூர்த்தி. இத்தலம் பிருகு முனிவர் வழிபட்ட திருத்தலம். இது பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

## தல வரலாறு
சிவபெருமான் தன்னுடைய திருமணத்தினால் வடநிலம் உயர்ந்து, தென்நிலம் தாழ்வதை தவிர்க்க அகத்தியரை தென்நிலப்பகுதிக்கு அனுப்பினார். அகத்தியர் சிவபெருமானின் திருமணத்தினைக் காண இயலாமல் போவது குறித்து வருந்தியமையால், விரும்பும் இடங்களிலெல்லாம் திருமணக் கோலத்தில் காட்சி தருவதற்கு சிவபெருமான் வரம் தந்தார்.

திருக்கண்டலம் பகுதியில் அகத்தியருக்கு திருமணக் கோலத்திலும், முருகப்பெருமான் மற்றும் உமையம்மையுடன் சோமாஸ்கந்தராகவும் காட்சியளித்தார்.

## தல பெருமை
* இச்சிவாலயத்தில் உள்ள தட்சிணாமூர்த்தி ஆதிசக்தியுடன் உள்ளார். அதனால் *சக்தி தெட்சிணாமூர்த்தி* என்று அழைக்கப்படுகிறார்.

## அமைவிடம்
இச்சிவத்தலம் இந்தியா தமிழ்நாடு மாநிலம் திருவள்ளூர் மாவட்டத்தில் உள்ள திருக்கண்டலம் எனும் ஊரில் அமைந்துள்ளது.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்
* சிதம்பரம் திருச்சித்ரகூடம் கோவிந்தராஜன் கோயில்

* திருஞான சம்பந்தர்
* சுந்தரர்
* திருநாவுக்கரசர்

## ஆதாரங்களும் மேற்கோள்களும்

## வெளி இணைப்புகள்
அருள்மிகு சிவாநந்தீஸ்வரர் திருக்கோயில் - தினமலர் கோயில்கள் தளம்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள்‎
முதலாம் நரசிம்ம பல்லவன்

புகழ் பெற்ற பல்லவ மன்னனான மகேந்திர வர்மனுக்குப் பின்னர் அவன் மகன் **நரசிம்மவர்மன்** (கி.பி 630 - 668) என்னும் பெயருடன் ஆட்சிக்கு வந்தான். காஞ்சிப் பல்லவ மன்னர்களுள் பல வழிகளிலும் சிறப்புப் பெற்றவனாகப் போற்றப்படுபவன் இவனாவான். இவரது காலத்திலேயே பல்லவர் குலம் மிகவும் சிறப்புற்று விளங்கியது.இவரது ஆட்சி காலத்தில் பல்லவ இராட்சியம்  வடக்கில் கிருஷ்ணா ஆறு முதல் தெற்கில் மதுரை வரை பரந்து காணப்பட்டது.  நரசிம்ம பல்லவரின் ஆட்சி காலத்திலேயே அப்பர், திருஞானசம்பந்தர், சிறுத்தொண்டர் போன்ற  சைவ நாயன்மார்கள் வாழ்ந்ததாக தமிழ் இலக்கியங்களில் கூறப்படுகின்றன. அக்காலத்தில் பல்லவர்களின் எதிரிகளாக விளங்கிய சாளுக்கியரை வெற்றிகொண்டு அவர்கள் வீழ்ச்சிக்குக் காரணமாக விளங்கியவன் இவன்.

இவன் சிறந்த மல்யுத்த வீரனாய் திகழ்ந்ததால் மாமல்லன் என்ற பட்டம் பெற்றான். இவன் நினைவாகவே மாமல்லபுரம் என்ற துறைமுக நகரம் ஏற்படுத்தப்பட்டது. 
அரசியல், கலை போன்ற துறைகளில் இவனது சாதனைகள் வரலாற்று முக்கியத்துவம் கொண்டவை.
 
## பட்ட பெயர்கள்
 
நரசிம்மவர்மன் தான் அமைத்த கோவில்களில் தன் பட்டப் பெயர்கள் பலவற்றை வெட்டுவித்துள்ளான். அவற்றுட் சில‘மகாமல்லன், ஸ்ரீபரன், ஸ்ரீமேகன், ஸ்ரீநிதி. இரணசயன், அத்தியந்த காமன், அமேயமாயன் நயநாங்குரன்,' என்பன.

## சாளுக்கியர்களுடன் போர்

மகேந்திரவர்மனின் ஆட்சி காலத்தில் சாளுக்கிய அரசனான இரண்டாம் புலிகேசி காஞ்சி மீது படையெடுத்து, காஞ்சி நகரை முற்றுகையிட்டான். இப்போரில் மகேந்திரவர்மன் இறக்க நேரிட்டது.இதற்கு பழி வாங்கும் முகமாக அவரது மகன் நரசிம்மவர்மன் கி.பி.642ல் வாதாபி நகர் மீது படையெடுத்தான். இப்படையில் ஒரு லட்சம் காலாட்வீரர்களும்,ஐம்பதாயிரம் குதிரை வீரர்களும்,பன்னிரெண்டாயிரம் யானைகளும் இருந்ததாக கல்வெட்டுகளிலும் இலக்கியங்களிலும் கூறப்படுகின்றன. இம்மாபெரும் படையெடுப்பை படைத்தளபதி  பரஞ்சோதி முன் நின்று நடத்தி  வாதாபி நகரை எரித்து  பல்லவ குலத்திற்கு ஏற்பட்ட அவமானத்தைப் போக்கினர். இந்த வெற்றிக்குப் பிறகு நரசிம்மவர்மன் **வாதாபி கொண்டான்** என்ற பெயரால் அழைக்கப்பட்டான். படைத்தளபதி பரஞ்சோதி பிற்பாடு 63 நாயன்மார்களில் ஒருத்தராக மாறி சைவத்திற்கு அரும்பணி புரிந்தார்.

## மூல நூல்கள்
# 

பகுப்பு:பல்லவ அரசர்கள்
பகுப்பு:இந்திய அரசர்கள்
இரண்டாம் நரசிம்ம பல்லவன்

thumb|250px|right|இராஜசிம்மனால் கட்டுவிக்கப்பட்ட காஞ்சிபுரம் கைலாசநாதர் கோயிலின், அழகிய சிற்பங்களோடுகூடிய உட்சுற்றின் தோற்றம்

இராசசிம்மன் என அழைக்கப்பட்ட **இரண்டாம் நரசிம்ம பல்லவன்** புகழ் பெற்ற பல்லவ மன்னர்களுள் ஒருவர். இவர் பல்லவ நாட்டை 40 ஆண்டு காலம் ஆட்சி புரிந்துள்ளார். சாளுக்கியர்களுடைய தொல்லைகள் குறைந்திருந்த காரணத்தால் இவருடைய ஆட்சிக்காலத்தின் பெரும்பகுதி அமைதிக் காலமாக விளங்கியது எனலாம். இதனால் சமயம், இலக்கியம், கட்டிடக்கலை முதலிய துறைகளில் ஆக்கப்பணிகள் நடைபெற்றன.
right|thumb|இரண்டாம் நரசிம்ம பல்லவ மன்னனால் கட்டப்பட்ட மாமல்லபுரம் கடற்கரை கோயில்

இவர் ஒரு சைவன் ஆவார். இதனால் இவர் காலத்தில் சைவசமயம் முனைப்புடன் முன்னேற்றம் கண்டது. பல கோயில்களையும் எழுப்பியுள்ளார். சமஸ்கிருத இலக்கிய, இலக்கண வளர்ச்சியில் இராசசிம்மன் பெரிதும் அக்கறை காட்டியதாகத் தெரிகின்றது. சமஸ்கிருதப் புலவர்களை இவர் ஆதரித்துவந்தார். 

மாமல்லபுரக் கடற்கரையில் அமைந்துள்ள, கடற்கரைக் கோயில்கள் என அறியப்படுகின்ற கோயில்கள் இராசசிம்மனால் கட்டுவிக்கப்பட்டவையே. காஞ்சிபுரத்திலுள்ள, எழில் மிகுந்த சிற்பங்களுடன்கூடிய புகழ் பெற்ற கைலாசநாதர் கோயிலும் இவர் திருப்பணியே ஆகும். 

இவரது ஆட்சியின் இறுதிக்காலத்தில் சாளுக்கியரினால் மீண்டும் தொல்லைகள் ஆரம்பித்தன. அவர்களுடன் ஏற்பட்ட போரில் தனது மூத்த மகனை இழந்தார். இதன் பின் சிறிது காலத்தில் இராஜசிம்மனும் இறந்தார்.

## மேற்கோள்கள்

பகுப்பு:பல்லவ அரசர்கள்
பகுப்பு:ஆறாம் நூற்றாண்டு பிறப்புகள்
பகுப்பு:ஆறாம் நூற்றாண்டு இறப்புகள்
பகுப்பு:இந்திய அரசர்கள்
திருவேற்காடு வேதபுரீஸ்வரர் கோயில்

**திருவேற்காடு வேதபுரீஸ்வரர் கோயில்** சம்பந்தர் பாடல் பெற்ற தொண்டை நாட்டுச் சிவாலயமாகும். நான்கு வேதங்களும் வேல மரங்களாய் நின்று சிவபெருமானை வழிபட்டதால் வேற்காடு எனப்பெயர் பெற்றது. இது திருவள்ளூர் மாவட்டத்தில் அமைந்துள்ளது. அகத்தியருக்கு, இறைவன் திருமணக் கோலம் காட்டியருளிய தலம் என்பது தொன்நம்பிக்கை (ஐதிகம்).  பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

இத்தலத்து சிவபெருமான் மனித உருவில் திருமணக் காட்சி தருகிறார்.

இத்தலத்து அம்பிகையையும், திருவலிதாயம் பாலாம்பிகையையும், திருவொற்றியூர் வடிவுடையாம்பிகையையும், ஒரே நாளில் சென்று வழிபடுவோர், இம்மை மறுமை நலன்களைப் பெறுவர் என்று கூறப்படுகிறது.

இத்தலத்து வேத தீர்த்தத்தில் ஞாயிறு தோறும் நீராடி, இத்தலத்து சிவபெருமானை வழிபட, நோய் நீங்கும் என்பது புராணத்தில் கூறப்பட்டுள்ளது.

## வழிபட்டோர்
விநாயகர், திருமால், முருகன், பிரம்மதேவர், இந்திரன், அக்கினி, இயமன், நிருதி, வாயு, வருணன், குபேரன், ஈசானன்.

## மூர்க்க நாயனார்
திருவேற்காடு, மூர்க்க நாயனார் அவதாரத் தலம்.

## வெளியிணைப்புகள்
திருவேற்காடு வேதபுரீஸ்வரர் கோவில் பற்றிய விபரங்கள் 

## இவற்றையும் பார்க்க
* பாடல் பெற்ற தலங்கள்

## மேற்கோள்கள்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:நாயன்மார் அவதாரத் தலங்கள்
பகுப்பு:சென்னையின் பாரம்பரியக் கட்டடங்கள்
பகுப்பு:தமிழ்நாட்டில் உள்ள சிவன் கோயில்கள்
பகுப்பு:ஏழாம் நூற்றாண்டு இந்துக் கோயில்கள்
திருவடிசூலம் ஞானபுரீஸ்வரர் கோயில்

**திருவடிசூலம் ஞானபுரீஸ்வரர் கோயில்** சம்பந்தர் பாடல் பெற்றதாகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

## அமைவிடம்
இது காஞ்சிபுரம் மாவட்டத்தில்  செங்கல்பட்டில் இருந்து கிழக்கே சுமார் 9 கி.மீ. தொலைவில் அமைந்துள்ளது. இவ்வூர் முன்பு இடைச்சுரம் என்று அழைக்கப்பட்டது.

## வழிபட்டோர்
கௌதம முனிவரும் சனற்குமாரரும் வழிபட்ட தலம் என்பது தொன்நம்பிக்கை (ஐதிகம்). மேலும் அவர்கள் இறைவனிடத்தில் மழலலைச் செல்வம் வேண்டி, அதன்பிறகு வரம் பெற்ற புராண கதையும் உண்டு.

## மேற்கோள்கள்

## இவற்றையும் பார்க்க
* பாடல் பெற்ற தலங்கள்
* ஞானபுரீஸ்வரர் கோவில், திருஇடைச்சுரம் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
வடமேற்கு செமிடிக் மொழிகள்

**வடமேற்கு செமிடிக்** என்பது செமிடிக் மொழிக் குடும்பத்தின் ஒரு பிரிவு ஆகும். இக்குழுவில் அடங்கும் மொழிகள் சுமார் 8 மில்லியன் மக்களால் பேசப்படுகின்றன. பொதுவாக இக்குழு மூன்று துணைக்குழுக்களாகப் பிரித்து நோக்கப்படுகிறது. அவையாவன: உகரிதிக், கானானிய, அறமைக் என்பனவாகும், இவற்றுள் உகரிதிக் மொழி அழிவுற்ற மொழியாகும். செமிடிக் மொழியியலாளர்கள், அரபு மொழி வடமேற்கு செமிடிக் மொழிகளுடன் கொண்டுள்ள தொடர்புகளை கருத்தில் கொண்டு, பொதுவாக வடமேற்கு செமிடிக் மொழிகளை அரபு மொழியுடன் சேர்த்து மத்திய செமிடிக் மொழிகள் என்ற பெருங்குழுவை அமைப்பர்.

அருகிப் போன மொழியான உகரிதிக் மொழியே முதலாவதாக இக்குழுவை சேர்ந்த மொழியாகும். உகரிதிக் மொழியின் "தாத்" () என்ற எழுத்தானது "ட்சேட்" () என்ற எழுத்துக்கு மாற்றம் பெற்றது. (இதே மாற்றம் அக்காத் மொழியுலும் ஏற்பட்டது) இதே எழுத்தானது அறமைக் மொழியில் "அயின்"() என மாற்றமடைந்தது.

கானானிய மொழிகளிக்கு நல்ல உதாரணமாக எபிரேய மொழி]]யை குறிப்பிடலாம். கானானிய மொழிகள் முன்பு, இன்றைய இசுரேல், பாலஸ்தீனம், யோர்தான், லெபனான், மற்றும் சீனாய் குடா பகுதிகளில் பேசப்பட்டது. *ā* இலிருந்து *ō* க்கான மெயெழுத்து மாற்றம் கானானிய மொழிகளை உகரிதிக் மொழியிலிருந்து பிரிக்கிறது. மேலும், நாவினால் முன்பற்களை தொட்டவாறு உச்சரிக்கப்பட்ட மெய் எழுத்துக்களான (Interdental consonant)  ,  மற்றும்  என்பன மேல் பல்லுகும் கீழ் உதட்டுக்குமிடையே காற்றை ஓடவிட்டு உச்சரிக்கப்படும் மெய் எழுத்துக்களான (Sibilant consonant)  z, š மற்றும்  ஆக மாற்றம் பெற்றது. இதன் தாக்கங்களை பின்வரும் சொற்களை ஒப்பிட்டு காணலாம்:

பகுப்பு:மொழிக் குடும்பங்கள்
கானானிய மொழிகள்

**கானானிய மொழிகள்** என்பது செமிடிக் மொழிக் குடும்பத்தின் உப பிரிவாகும். இது பண்டைய கானான் பிரதேசத்தில் வாழ்ந்த மக்களால் பேசப்பட்ட மொழிகளாகும். எபிரேய மொழி தவிர்ந்த ஏனைய மொழிகள் முதலாம் ஆயிரவாண்டளவில் அருகிப் போய்விட்டன. மொழியியளாலர் இம்மொழிகள் மேற்கு மத்திய தரைக்கடல் பகுதிக்கு பரவியதாகவும் அங்கேயும் அவை நிலைக்காமல் அருகியது என கருதுகின்றனர்.

*பொனிசீய - அருகியது
** Punic language - அருகியது
*பெலிஸ்திய(?)- அருகியது 
*அம்மோன்- அருகியது
*மோவாப்- அருகியது
*எதோம்- அருகியது
*எபிரேய
** விவிலிய எபிரேய மொழி - இஸ்ரவேலரின், இலக்கியங்கள்
*** சமாரிய எபிரேய மொழி - இலக்கியங்கள்
*** மிசனிக் எபிரேய மொழி - யூதர், இலக்கியங்கள்
**** டைபீரிய எபிரேய மொழி - இலக்கியங்கள்
**** மிசாரி எபிரேய மொழி -  இலக்கியங்கள்
***** யெமன் எபிரேய மொழி-  இலக்கியங்கள்
**** சேர்பதரி எபிரேய மொழி-  இலக்கியங்கள்
**** அசுகெனசி எபிரேய மொழி - இலக்கியங்கள்
**** நவீன எபிரேய மொழி - இசுரேல்,திருத்தியமைக்கப் பட்டு பாவனையில் உள்ளது.

## வெளியிணைப்புகள்
* சில மேற்கு செமிடிக் எழுத்துக்கள்

பகுப்பு:மொழிக் குடும்பங்கள்
திருவக்கரை சந்திரமவுலீஸ்வரர் கோயில்

**திருவக்கரை சந்திரமவுலீஸ்வரர் கோயில்** (*Thiruvakkarai Chandramouleeswar Temple*) பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

## அமைவிடம்
சம்பந்தர் பாடல் பெற்ற இந்தச் சிவாலயம் விழுப்புரம் மாவட்டம் திண்டிவனத்திலிருந்து 27 கி.மீ. தொலைவில் அமைந்துள்ளது.

## கோயில் அமைப்பு
இந்தக் கோயிலில் இராசகோபுரம், கொடிமரமும், நந்தி,  கருவறை ஆகியவை நேர் கோட்டில் இல்லாமல் ஒன்றைவிட்டு ஒன்று விலகியதாக வக்கிரமாக உள்ளன. கருவறையில் உள்ள சிவலிங்கம் கிழக்கு, தெற்கு, வடக்கு ஆகிய திசைகளில் முகமுடைய மும்முகலிங்கமாகும். இங்குள்ள இறைவன் சந்திரசேகரன்; இறைவி வடிவாம்பிகை.

## சிறப்புகள்
வக்கிரன் வழிபட்ட ஸ்தலம். வலிய கரை (சுற்றி கல் பாறைகள்) உள்ள இடம். வக்ரகாளியம்மன் சிறப்பு. பெருமாள் சந்நிதியும் உள்ளது. வராக நதி எனும் சங்கராபரணி நதியின் கரையில் இத்தலம் அமைந்துள்ளது. இங்குள்ள மரங்கள் கல்லாக மாறிய தொன்மையுடையவை.

## மேற்கோள்கள்

## வெளி இணைப்புகள்
* திருவக்கரை கோயில்பற்றிய விபரங்கள் 
* கோயில்பற்றிய விபரங்கள் 
* திருவக்கரை திருக்கோயில் ஸ்தல புராணம் 

பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
ஒழிந்தியாம்பட்டு அரசலீசுவரர் கோயில்

**ஒழிந்தியாப்பட்டு அரசலீசுவரர் கோயில்** (**அரசிலி** என்றும் அழைக்கப்படுகிறது) சம்பந்தர் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.  தொண்டை நாட்டுத்தலங்களில் இது 31வது தலமாகும். 

## சிறப்பு
சாளுவ மன்னனால் கட்டப்பட்ட கோயில். பிரதோச வழிபாடு இத்தலத்தில் மிகவும் சிறப்புடையது. இத்தலத்தில் வாமேதவ முனிவர் என்பார் வழிபட்டுப் பிரதோச நாளில் பேறுபெற்றார் என்பது தொன்வரலாறு. இங்கு இறைவன் 108 ருத்ராட்ச மணிகள் சேர்ந்த ருத்ராட்ச பந்தலின்கீழ் சுயம்புலிங்க வடிவில் சிறிய மூர்த்தியாக இருப்பது சிறப்பாகும்.

## அமைவிடம்
இது விழுப்புரம் மாவட்டத்தில்  வானூர் வட்டத்திலுள்ள  ஒழிந்தியாம்பட்டில் அமைந்துள்ளது.

அஞ்சல் முகவரி: 
:அருள்மிகு அரசலீஸ்வரர் திருக்கோயில்
:ஒழிந்தியாப் பட்டு - அஞ்சல்
:வானூர் (வழி)
:வானூர் வட்டம் 
:விழுப்புரம் மாவட்டம் -605 109

## தேவாரப்பாடல்
இத்தலம் குறித்து திருஞான சம்பந்தர் பாடியுள்ள பாடல்:

மிக்க காலனை வீட்டி மெய்கடக் காமனை விழித்துப் 
புக்கவூர் இடு பிச்சை உண்பது பொன்திகழ் கொன்றை 
தக்க நூல்திகழ் மார்பில் தவளவெண் ணீறணிந்து ஆமை 
அக்கின் ஆரமும் பூண்ட அடிகளுக்கு இடம் அரசிலியே.


## இவற்றையும் பார்க்க
* பாடல் பெற்ற தலங்கள்

## மேற்கோள்கள்

## வெளி இணைப்புகள்
*திருஅரசிலி (ஒழுந்தியாப்பட்டு) கோயில் தல வரலாறு 
*அருள்மிகு அரசலீஸ்வரர் திருக்கோயில்
* தொண்டைநாட்டுத் தலம்: திருஅரசிலி - ஒழிந்தியாப்பட்டு

பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
இரும்பை மாகாளேசுவரர் கோயில்

**மகாகாளேசுவரர் கோயில்** அல்லது **திருவிரும்பை மாகாளம்** (*Irumbai Mahaleswarar Temple*) தமிழ்நாட்டின் விழுப்புரம் மாவட்டத்தைச் சேர்ந்த வானூர் வட்டத்தில், இரும்பை எனும் ஊரில் அமைந்துள்ள சிவன் கோயில் ஆகும். இது திருஞானசம்பந்தரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

## அமைவிடம்
திருஅரசிலியிலிந்து சில கி.மீ தொலைவில் அமைந்துள்ள தலம் இரும்பை. இரும்பை மாகாளேஸ்வரர் கோயில் இறைவன் சுயம்பு மூர்த்தியாக உள்ளார். இங்கு சிவலிங்கத்தின் மேற்புறம் மூன்று பிளவுகளாக வெடித்து அவற்றில் ஒன்று விழுந்துவிட்டதால் அந்த இடம் வழித்தெடுத்தாற் போலுள்ளமை குறிப்பிடத்தக்கது.

## சிறப்பு
மகாகாளர், கடுவெளிச் சித்தர் முதலானோர் வழிபட்ட திருத்தலம்.

## சம்பந்தர் பாடல்
இத் தலம் குறித்து சம்பந்தர் பாடிய பாடல்:


பூசுமாசில் பொடியான் விடையான் பொருப்பான்மகள் 
கூச ஆனை உரித்த பெருமான் குறை வெண்மதி 
ஈசன் எங்கள் இறைவன் னிடம்போய் இருப்பைதனுள் 
மாசிலோர்கள் மலர்கொண்டு அணிகின்ற மாகாளமே. -சம்பந்தர்


## இவற்றையும் பார்க்க
* பாடல் பெற்ற தலங்கள்
* காஞ்சிபுரம் மாகாளேசுவரர் கோயில் (காஞ்சிபுரம் மாவட்டம்)

## மேற்கோள்கள்

## வெளி இணைப்புகள்
*அருள்மிகு மகாகாளேஸ்வரர் திருக்கோயில், தினமலர்-கோயில்கள்
*மாகாளேஸ்வரர் கோவில், இரும்பை மாகாளம் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:விழுப்புரம் மாவட்டத்திலுள்ள சிவன் கோயில்கள்
திருக்கச்சூர் கச்சபேஸ்வரர் கோயில்

**திருக்கச்சூர்** - கச்சபேஸ்வரர் கோயில் (விருத்திட்ட ஈஸ்வரர்) சுந்தரர் பாடல் பெற்ற சிவாலயமாகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும். 

## அமைவிடம்

இதுகாஞ்சிபுரம் மாவட்டத்தில்  செங்கற்பட்டு வட்டத்தில்  அமைந்துள்ளது. இங்கே சண்டேஸ்வரர் நான்கு முகத்துடன் காட்சி தருகிறார். அந்தணர் வேடத்தில் வந்து இறைவன், சுந்தரரின் பசி தீர்த்தமை மற்றும் திருமால் கச்சப (ஆமை) வடிவில் இருந்து வழிபட்டமை ஆகியன இத்தலத்தில் நிகழ்ந்தன என்பது தொன்நம்பிக்கை (ஐதிகம்).

## இரு கோயில்கள்
இத்தலத்தில் இரண்டு சிவபெருமான் கோயில்கள் அமைந்துள்ளன. 

### கச்சபேசம் திருக்கோயில்
ஊர் நடுவிலுள்ளது கச்சபேசம் திருக்கோயில். இக்கோயில் ஆலக்கோயில் என்றும் அழைக்கப்படுகிறது. இங்குள்ள தியாகராஜர் , அமிர்த தியாகேசர் என்றழைக்கப்படுகிறார். தேவர்களும் , அசுரர்களும் இணைந்து பாற்கடலைக் கடையும் போது மத்தாக விளங்கிய மந்தர மலையைத் தாங்கும் சக்தியைப் பெற திருமால் இவ்வாலயத்தில் சிவபெருமானை வழிபட்டார் (கச்சபம் என்றால் ஆமை) என்பதால் , இவ்வூர் கச்சூர் எனும் பெயர் பெற்றது.

### மலையடிவாரக் கோயில்
இவ்வூரில் அமைந்துள்ள மலைக்கு ஔஷத கிரி எனும் பெயருண்டு. சுந்தர மூர்த்தி நாயனார் பசித்திருந்த சமயம், இத்தல இறைவனார் பிச்சையேற்று உணவு கொணர்ந்து தமது அடியாரின் பசியாற்றிய தலம்.
இத்தலத்தில் கொடி மரத்தின் கீழுள்ள திருமண்,  திருநீற்றுத் தன்மையுடன் உள்ளது.

## மேற்கோள்கள்

## இவற்றையும் பார்க்க
* பாடல் பெற்ற தலங்கள்
* காஞ்சிபுரம் கச்சபேசுவரர் கோயில் (காஞ்சிபுரம் மாவட்டம், காஞ்சிபுரம்.)

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
பெண்ணாகடம் பிரளயகாலேசுவரர் கோயில்

**பெண்ணாகடம் பிரளயகாலேஸ்வரர் கோயில்** சம்பந்தர், அப்பர் ஆகியோரின் பாடல் பெற்ற தலமாகும். இது கடலூர் மாவட்டம், திட்டக்குடி வட்டம்,  பெண்ணாடத்தில் அமைந்துள்ளது. மெய்கண்டார் அவதரித்ததும் கலிக்கம்ப நாயனார் பேறு பெற்றதும் இத்தலத்தில் எனப்படுகிறது. தேவ கன்னியரும், காமதேனுவும், வெள்ளை யானையும் வழிபட்ட தலமென்பதும் அப்பர் சூல இடபக் குறி பொறிக்குமாறு வேண்டிப் பெற்ற தலமென்பதும் தொன்நம்பிக்கை (ஐதிகம்). தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

## பெயர்க் காரணம்
தேவகன்னியரும்(பெண்)+காமதேனுப் பசுவும்(ஆ)+வெள்ளை யானையும்(கடம்) வழிபட்டதால் இத்தலத்திற்கு பெண்+ஆ+கடம் = பெண்ணாகடம் என்று பெயர் ஏற்பட்டது. ஆனால் அப்பெயர் காலபோக்கில் மறுவி தற்காலத்தில் **பெண்ணாடம்** என்று நிலையான பெயராகிவிட்டது.

## சிறப்பு
இக்கோயிலின் மூலவர் இருக்கும் கருவறை தூங்கானை மாடம் (வடமொழில் கஜபிருஷடம்) வடிவில் அமைந்துள்ளது.
திருநாவுக்கரசர் தமது திருமேனியில் திரிசூலக் குறியும் இடப முத்திரையும் பெற்ற தலமிது.
இத்தலத்து மூலவரை முன் வாயில் மூலம் மட்டுமல்லாமல் மற்ற மூன்று புறத்திலிருந்தும் பக்தர்கள்  வணங்குவதற்காக பலகணிகள் உள்ளன.

கலிக்கம்ப நாயனார் அவதாரத் தலம்

## படத்தொகுப்பு


Pennadampiralayakalesvarartemple2.jpg|கோயில் கோபுரம்
Pennadampiralayakalesvarartemple3.jpg|மூலவர் விமானம்
Pennadampiralayakalesvarartemple4.jpg|மூலவர் விமானம் இடது பக்கத் தோற்றம்
Pennadampiralayakalesvarartemple5.jpg|அம்மன் சன்னதி நுழைவாயில்
Pennadampiralayakalesvarartemple6.jpg|சௌந்தரேஸ்வரர் சன்னதி



## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:நாயன்மார் அவதாரத் தலங்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
திருக்கூடலையாற்றூர் வல்லபேசுவரர் கோயில்

**திருக்கூடலையாற்றூர்** நர்த்தனவல்லபேசுவரர் - நெறிக்காட்டுநாதர் கோயில் பாடல் பெற்ற தலங்களுள் ஒன்றாகும். தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். 

## அமைவிடம்
சுந்தரரால் தேவாரம் பாடப்பெற்ற இச் சிவாலயம் கடலூர் மாவட்டத்தில் காட்டுமன்னார்கோயில் வட்டத்தில் அமைந்துள்ளது. சுந்தரருக்கு இறைவன் அந்தணர் வடிவில் வழிகாட்டியதும், பிரமனுக்கு இறைவன் நர்த்தனம் செய்து காட்டியதும் இத்தலத்தில் என்பது தொன்நம்பிக்கை (ஐதிகம்).

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

 
## வெளி இணைப்பு
* சுந்தரர் பதிகம் 
* கோயில் பற்றிய தகவல்களும் சுந்தரர் பதிகமும் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
திருச்சோபுரம் மங்களபுரீசுவரர் கோயில்

**திருச்சோபுரம்** தியாகவல்லி மங்களபுரீஸ்வரர் கோயில் பாடல் பெற்ற தலங்கள் ஒன்றாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

## அமைவிடம்
சம்பந்தர் பாடல் பெற்ற இச் சிவாலயம் இந்தியாவின் தமிழகத்தில் கடலூர் மாவட்டத்தில்  கடலூர் வட்டத்தில்  அமைந்துள்ளது. அகத்தியர் வழிபட்ட தலம் எனப்படுகிறது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

 
## வெளி இணைப்புகள்
* அருள்மிகு மங்களபுரீஸ்வரர் திருக்கோயில் - தினமலர் கோயில்கள்
* தலவரலாறு, சிறப்புகள், அமைவிடம் 
* கோயில் விபரமும் சம்பந்தர் பதிகமும் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
குரும்பசிட்டி

**குரும்பசிட்டி** (*Kurumbasiddy*) இலங்கையின் வடக்கே யாழ்ப்பாண மாவட்டத்தில் வலிகாமம் உதவி அரசாங்க அதிபர் பிரிவில் பலாலிக்குத் தெற்காகவும், யாழ்ப்பாண நகரிலிருந்து ஏறத்தாழ 10 மைல் தொலைவில் வடக்கேயும் அமைந்துள்ள ஒரு கிராமம். ஏறத்தாழ 1.4 சதுரமைல் நிலப்பரப்புக் கொண்ட செம்பாட்டு மண் கிராமம். வேளாண்மையே இங்கு முக்கிய தொழிலாகும். 1986 இல் மேற்கொள்ளப்பட்ட ஒப்பரேசன் லிபரேசன் என்ற இராணுவ நடவடிக்கை மூலமாக இக்கிராமத்தில் உள்ள அநேகமான வீடுகள் தரைமட்டமாக்கப்பட்டன. இப்பிரதேசமானது இலங்கை அரசாங்கத்தினால் அதியுயர் பாதுகாப்பு வலயமாக அறிவிக்கப்பட்டுள்ளதால் பொதுமக்கள் மீளக் குடியமர முடியாமலுள்ளது.

குரும்பசிட்டியின் வட எல்லையில் பலாலி விமான நிலையமும் பலாலி இராணுவத்தளமும் அமைந்துள்ளன. கிழக்கே வசாவிளான் மத்திய மகா வித்தியாலயம் அமைந்துள்ளது. ஈழகேசரி பொன்னையா வீதி இங்குள்ள முக்கிய தெரு. இது பலாலி வீதியையும் மல்லாகம் - கட்டுவன் வீதியையும் இணைக்கிறது.

## கோவில்கள்

*குரும்பசிட்டி சித்தி விநாயகர் ஆலயம் 
*குரும்பசிட்டி முத்துமாரி அம்பாள் ஆலயம்
*குரும்பசிட்டி கிழக்கு அண்ணமார் கோயில்
*குரும்பசிட்டி கிழக்கு ஞானவைரவர் ஆலயம்
*குரும்பசிட்டி முதலியார் வைரவர் ஆலயம்

## பாடசாலைகள்
*பொன். பரமானந்தர் மகா வித்தியாலயம்
* குரும்பசிட்டி மகாதேவ வித்தியாசாலை

## குரும்பசிட்டியைச் சேர்ந்தவர்கள்
* நா. பொன்னையா, பதிப்பாளர், ஈழகேசரி ஆசிரியர்
* இரசிகமணி கனக செந்திநாதன், எழுத்தாளர்
* ஏ. ரி. பொன்னுத்துரை, நாடகக் கலைஞர்
* இரா. கனகரத்தினம், வரலாற்றாளர்

## வெளியிணைப்புகள்
*குரும்பசிட்டி இணையம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
திருநெல்வெண்ணெய்

**திருநெல்வெண்ணெய்** (*Tiruneivanai*) என்பது இந்திய மாநிலமான,  தமிழ்நாட்டின், விழுப்புரம் மாவட்டத்தின்,  உளுந்தூர்பேட்டை வட்டத்தில் இருக்கும் ஒரு ஊர் ஆகும்.
இவ்வூர் நெல் வெண்ணை, நெல் வணை, நெய்வெண்ணை, நெய் வணை என்றெல்லாம் அழைக்கப்படுகிறது. இங்கே ஞானசம்பந்தரின் தேவாரப்பதிகம் பெற்ற சிவன் கோயில் உள்ளது. தேவாரத்தில் நெல்வெண்ணெய் என்ற பெயரால் இவ்வூர் அழைக்கப்படுகிறது.

## அமைவிடம்
இ்வ்வூரானது உளுந்தூர்பேட்டை தொடருந்து நிலையத்திற்கு வடமேற்கே 6 கி.மீ. தொலைவில் உள்ளது.

## இவ்வூரின் சிறப்பு
*சொர்ணகடேஸ்வரர் கோயில் 2000 ஆண்டுகளுக்கு முற்பட்ட ஆலயமாகும்.
*நெய்வேணை சொர்ணகடேஸ்வரர், நெல்வெண்ணெய்யப்பர் கோயில் பாடல் பெற்ற தலங்களுள் ஒன்றாகும்.
சம்பந்தர் பாடல் பெற்ற இச் சிவாலயம் சனகாதியோர் நால்வரும் வழிபட்ட தலமென்பது தொன்நம்பிக்கை.

## மேற்கோள்கள்

## வெளி இணைப்புகள்
* தலவரலாறு, சிறப்புகள், அமைவிடம் 
* சம்பந்தர் பதிகம் 
* வெண்ணையப்பர் கோவில், திருநெல்வெணெய் தகவல் 
* சொர்ணகடேஸ்வரர் திருக்கோயில் தினமலர்
* விக்கிமேப்பியாவில் திருநெல்வெண்ணெய் அமைவிடம்

பகுப்பு:விழுப்புரம் மாவட்டத்திலுள்ள கிராமங்கள்
திருத்துறையூர்

**திருத்துறையூர்** (*Thiruthuraiyur*) என்பது தமிழ்நாட்டின், கடலூர் மாவட்டம், அண்ணாகிராமம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். திருத்துறையூர்  ஊராட்சி பண்ருட்டி சட்டமன்றத் தொகுதிக்கு உட்பட்டதாகும்.

## மக்கள் வகைப்பாடு
இவ்வூரானது மாவட்டத் தலைநகரான கடலூரில் இருந்து  31 கி.மீ தொலைவிலும், அண்ணாகிராமத்தில் இருந்து  4 கி.மீ தொலைவிலும், மாநிலத் தலைநகரான சென்னையிலிருந்து  185 கி.மீ தொலைவிலும் உள்ளது.  2011 ஆண்டு மக்கள் கணக்கெடுப்பின்படி இக்கிராமத்தில் 956 வீடுகள் உள்ளன. கிராமத்தின் மொத்த மக்கள் தொகையானது 4092 ஆகும். இதில் ஆண்கள் எண்ணிக்கை 2079, பெண்களின் எண்ணிக்கை 2013 என உள்ளது. மக்களின் எழுத்தறிவு விகிதம் 65.3 % ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்

## வரலாறு
துறையூர் சங்ககாலத்தில் சிறப்புடன் விளங்கிய ஊர்களில் ஒன்று. துறையூர் ஓடைகிழார் என்னும் புலவர் இவ்வூரில் வாழ்ந்துவந்தார்.இவ்வூரில் ஓடை எனப் பெயர் கொண்ட ஆறு ஒன்று ஓடியது.இதனால் இது “தண்புனல் வாயில் துறையூர்” எனச் சிறப்பிக்கப்பட்டுள்ளது. இந்தப் புலவர் கடையெழு வள்ளல்களில் ஒருவனான வேள் ஆய் அண்டிரனை வாழ்த்தும்போது அவன் துறையூர் ஓடை ஆற்று மணலின் எண்ணிக்கையைக் காட்டிலும் பல காலம் நலமுடன் வாழவேண்டும் என வாழ்த்துகிறார்.

திருத்துறையூர் சைவ சமயத்தின் சந்தானக் குரவர்கள் நால்வரில் ஒருவரான ஸ்ரீ அருள்நந்தி சிவாச்சாரியார் பிறந்து வாழ்ந்தத் திருத்தலம். திருவாவடுதுறை ஆதீனத்தின் பராமரிப்பில் உள்ள இவரது ஜீவசமாதியும் இங்கு அமைந்துள்ளது. .மாமன்னர் விக்ரமாதித்தன் மற்றும் மகாகவி காளிதாசர் ஆகியோருக்கு அருள் புரிந்த அஷ்டபுஜ மகாகாளியம்மன் திருக்கோயிலும் திருத்துறையூரில் அமைந்துள்ளது.

## வழிபாட்டுத் தலங்கள்
திருத்துறையூரில் திருத்தளூர் சிஷ்ட குருநாதேஸ்வரர், பசுபதீஸ்வரர் கோயில் சுந்தரர் பாடல் பெற்ற தலமாகும். இத்தலத்தை நாரதர்,வசிட்டர்,அகத்தியர், சூரியன் முதலானோர் வழிபட்டனதர் தொன்நம்பிக்கை (ஐதிகம்).
## மேலும் காண்க
* திருத்தளூர் சிஷ்டகுருநாதேசுவரர் கோயில்
* துறையூர் ஓடைகிழார்
* பாடல் பெற்ற தலங்கள்
* திருச்சி மாவட்டத்துத் துறையூர்

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
பகுப்பு:சங்ககால ஊர்கள்
திருமாணிக்குழி வாமனபுரீசுவரர் கோயில்

**திருமாணிக்குழி** (திருமாணி) வாமனபுரீஸ்வரர் கோயில் என்பது சம்பந்தர் பாடல் பெற்ற தலமாகும். இது கடலூர் மாவட்டத்தில் அமைந்துள்ளது. இது தேவாரப் பாடல் பெற்ற நடுநாட்டுத் தலங்களில் 17வது தலங்களில்  ஒன்றாகும். 

## தொன்மம்

அசுர மன்னனாக மகாபலி சக்கரவர்த்தி நல்லாட்சி புரிந்து நற்பெயரைப் பெற்றவனாகவும், அதிக வலிமை வாய்ந்த அரசனாகவும் இருந்தான். வாமனர் என்ற ஓர் ஏழை பிராமணனாக அவதாரம் எடுத்த நாராயணன் மகாபலியிடம் மூன்றடி மண் கேட்கிறார். மகாபலி தனது குருவான சுக்ராச்சாரியாரின் எச்சரிக்கையையும் மீறி அதற்கு சம்மதிக்கிறான். குட்டையாக இருந்த வாமனன் விசுபரூபம் எடுத்து நிற்கிறார். அவர் முதல் அடியை வானத்திலிருந்து பூமிக்கு வைக்கிறார், இரண்டாவது அடியை பூமியிலிருந்து பாதாள உலகத்திற்கு வைக்கிறார். மன்னன் மகாபலி, தன் வாக்கை நிறைவேற்ற முடியாமல், மூன்றாவது அடிக்கு தன் தலையைக் கொடுக்கிறான். வாமனன் அவன் தலையில் தன் காலை வைத்து அவனை பாதாளத்திற்கு அனுப்புகிறார். இருந்தாலும் தீராப் பழியாலும் தோசத்தாலும் நாராயணன் அல்லல்பட்டார். தனது துயர் நீங்க கெடில ஆற்றங்கரையான இத்ததலத்தில் ஈசனைப் பூசித்து தோசம் நீங்கப் பெற்றார் என்று நம்பப்படுகிறது. பிரம்மச்சாரியாக வாமன அவதாரம் எடுத்த நாராயணன் சிவனை பூசித்ததால் இத்தலம் திருமணிக்குழி (மணி என்றால் பிரம்மச்சாரி என்று பொருள்) என பெயர் பெற்றது என்று கூறப்படுகிறது.

## அமைவிடம்
இக்கோயில் திருப்பாதிரிப்புலியூர் பேருந்து நிலையத்திலிருந்து திருவந்திபுரம் வழியாக பாலூர், பண்ருட்டி செல்லும் சாலையில் திருவந்திரபுரத்திற்கு அடுத்தபடியாக சுந்தரர்பாடி என்னுமிடத்திற்கு அருகிலுள்ள சாத்தாங்குப்பம் வழிகாட்டி செல்லும் சாலையில் கெடில நதிப்பாலத்தை அடுத்து சிறிது தூரத்தில் அமைந்துள்ளது.   இக்கோயில் கடலூரில் இருந்து 15 கி. மீ. தொலைவில் உள்ளது

## சிறப்பு
தனக்கு ஏற்பட்ட தோசத்தை இங்கு வந்து சிவனை வழிபட்டு வாமனன் நீக்கிக் கொண்டதல், இத்தலத்திலேயே எத்தடையும் இல்லாமல் எப்போதும் பூசித்தபடி இருக்க விரும்புவதாக சிவனிடம் வாமனன் வேண்டினார். சிவனும் அவருக்கு அவ்வரத்தை அளித்தார். மேலும் வாமனன் வழிபடும்போது  அவருக்கு இடைஞ்சல் நேராமல் இருந்து திரையாக காக்குமாறு பதினொரு ருத்திர்களில் ஒருவரான *குபேர பீம ருத்திரரை* பணித்தார். அதன்படி இத்தலத்தில் கருவறையை *குபேர பீம ருத்திரர்* திரையாக இருந்து மறைத்து வருகிறார் என்பது ஐதீகம். இதனால் கருவறை எப்போதும் குபேர பீம ருத்திரர் உருவம் கொண்ட திரையால் மூடப்பட்டிருக்கும்.  சிவனை வழிபட விரும்புபம் அடியார்கள் குபேர பீம ருத்திரரை வழிபட்டு அவரின் அனுமதி பெற்ற பின்பே திரையை நீக்கி தரிசனம் செய்ய முடியும். எனவே அவருக்கே முதல் பூசை செய்யபடும். அதுவும் ஒருசில நொடிகளுக்கு மட்டுமே ஆகும். பின்னர் மீண்டும் திரை மூடப்படும். இதனால் இங்குள்ள நந்திகூட பிற கோயில்களில் உள்ளதுபோல தலையை சாய்த்துக் கொண்டிருப்பது போல இல்லாமல் திரை நீங்கினால் உடனே பார்க்க ஏதுவாக தலையை நேராக வைத்திருப்பார்.    

திருவண்ணாமலையில் பரணி நட்சத்திரத்தில் தீபம் ஏற்றப்படும். ஆனாங் இங்கு உரோகினி நட்சத்திரத்தில் கார்த்திகை தீபம் ஏற்றப்படுகிறது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* அருள்மிகு வாமனபுரீஸ்வரர் திருக்கோயில் - தினமலர் கோயில்கள்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
திருப்பாதிரிப்புலியூர் பாடலேசுவரர் கோயில்

**திருப்பாதிரிப்புலியூர் பாடலேசுவரர் கோயில்** என்ற சிவன் கோயில் கடலூர் மாவட்டத்தில் கடலூர் நகரில் திருப்பாதிரிப்புலியூர் என்னுமிடத்தில் அமைந்துள்ள, சம்பந்தர், அப்பர் போன்றோரால் பாடல் பெற்ற தலமாகும். 274 சிவாலயங்களில் இது 229-வது தேவாரத்தலம் ஆகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

## அமைவிடம்
இத்தலம் திருப்பாதிரிப்புலியூர் புகையிரத நிலையத்தில் (TIRUPADRIPULYUR - TDPR) இருந்து 0.5 கிலோமீற்றர் தொலைவில் அமைந்துள்ளது. இது பல்லவ, சோழ காலங்களில் கட்டப்பட்டுள்ளது. 

## தொன்னம்பிக்கை
இங்கு சிவன் தாந்தோன்றியாய் சுயம்பு மூர்த்தியாக தோன்றுகிறார் என்று நம்பப்படுகின்றது. அப்பரைக் கல்லிலே கட்டி கடலிலே விட அது மிதந்து இத்தலத்தின் பக்கத்தில் கரைசேர்ந்தது என்பது தொன்நம்பிக்கை (ஐதிகம்). பாதிரி மரத்தின் வடமொழிப்பெயர் பாடலம் என்பதாகும். 

## தலப் பெருமை
* மகேந்திரவர்ம மன்னன் திருநாவுக்கரசரை கல்லில் கட்டிக் கடலில் போட்ட போது கல் தெப்பமாக மாறி திருப்பாதிரிப்புலியூரிலேயே கரை சேர்ந்ததாகக் கூறப்படுகின்றது. இதன் காரணத்தால் இவ்விடம்*கரையேறவிட்ட குப்பம்* எனவும் அழைக்கப்படுகின்றது. "ஈன்றாளுமாய் எனக்கு எந்தையுமாய்" எனும் பதிகத்தை திருநாவுக்கரசர் இங்கு பாடினார்.
* அகத்தியர், வியாக்ரபாதர், மங்கணமுனிவர் , உபமன்னியர், ஆதிராசன் ஆகியோர் பூஜித்து பேறு பெற்ற தலம் ஆகும்.
* காசியில் உள்ள இறைவனை 16 முறை வணங்குவதும் இத்தலத்தில் ஒரு முறை வணங்குவது இணையானது அதாவது சமனானது எனும் ஒருவித நம்பிக்கை இங்கு காணப்படுகின்றது. 
* திருவண்ணாமலையில் 8 முறை வணங்குவதும் சிதம்பரத்தில் 3 முறை வணங்குவதும் இங்கு ஒருமுறை வணங்குவதற்குச் சமனாகும்.
* தமிழ்நாட்டில் ஆகம விதிப்படி நிறுவப்பட்ட சிறந்த சிற்பக்கலை நுணுக்கங்களை இக்கோயில் கொண்டுள்ளது.
* பள்ளியறை சுவாமி கோயிலில் உள்ளது. இறைவி, பள்ளியறைக்கு எழுந்தருளுவது இங்குள்ள தனிச்சிறப்பாகும்.

## வழிபட்டோர்
இத்திருகோவில் வியாக்ரபாதர் என்னும் புலிக்கால் முனிவர், திருநாவுக்கரசர் போன்றவர்கள் வழிபட்ட திருத்தலம் என்று கூறப்படுகின்றது. புலிக்கால் முனிவர் தவம் செய்து பேறு பெற்றதாக நம்பப்படுகின்றது. இதன் காரணமாகவே இவ்வூர் பாதிரிப்புலியூர் எனப் பெயர் பெற்றதாகக் கூறப்படுகிறது.

## மேற்கோள்கள்

## இவற்றையும் பார்க்க
* பாடல் பெற்ற தலங்கள்

## வெளி இணைப்புகள்
*வேங்கடம் முதல் குமரி வரை 2/திருப்பாதிரிப்புலியூர் அரன்
* அருள்மிகு பாடலேசுவரர் திருக்கோயில் - தினமலரில் கோவில்கள் வரிசை
* பாடலீஸ்வரர் கோவில், திருப்பாதிரிபுலியூர் - தேவாரப் பாடல் பெற்ற சிவஸ்தலங்கள் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
முண்டீச்சரம் சிவலோகநாதர் கோயில்

**முண்டீச்சரம் சிவலோகநாதர் கோயில்** விழுப்புரம் மாவட்டத்தில் அமைந்துள்ள அப்பர் பாடல் பெற்ற தலமாகும்.  இறைவனின் காவலர்களான திண்டி, முண்டி வழிபட்ட தலம் என்பது தொன்நம்பிக்கை (ஐதிகம்). இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். 

## அமைவிடம்
இக்கோயில் தென் பெண்ணை (மலட்டார்) கரையில் திருவெண்ணெய் நல்லூர் அருகில் 3 கி.மீ கிழக்கில் திருமுண்டீச்சரம் என்னும் ஊரில் அமைந்துள்ளது. கடலூர்- திருக்கோவிலூர் திருவண்ணாமலை SH 68 நெடுஞ்சாலையில், விழுப்புரத்திலிருந்து 10 கி.மீ தொலைவில் சென்னை திருச்சிராப்பள்ளி NH 45 தேசிய நெடுஞ்சாலையில் மிக அருகில் இத்தலம் அமைந்துள்ளது.

## இறைவன், இறைவி
இக்கோயிலில் உள்ள மூலவர் சிவலோகநாதசாமி என்றழைக்கப்படுகிறார். இறைவி சௌந்தர்யநாயகி ஆவார்.

## அமைப்பு
இக்கோயிலின் தல மரம் வன்னி ஆகும். ராஜ கோபுரம், பலி பீடம், கொடி மரத்தைக் கொண்டு இக்கோயில் அமைந்துள்ளது. கோபுரத்தினைக் கடந்து உள்ளே செல்லும்போது கோயிலின் இடது புறத்தில் பைரவர், சூரியன் மூன்று லிங்கங்கள், இரண்டு நந்திகள், ஒரு பாணம் ஆகியவை காணப்படுகின்றன. முன் மண்டபத்தில் கருவறைக்கு முன்பாக உள்ள மண்டபத்தில் இடப்புறம் நடராஜர் உள்ளார். கருவறைக்கு நுழையும் முன்புறம் திண்டி, முண்டி உள்ளனர். திருச்சுற்றில் சித்தி விநாயகர், வள்ளி தெய்வானையுடன் கூடிய சுப்பிரமணியர், நவக்கிரகம், நாகேந்திரன், துர்க்கை, யோக குரு, பிராமி, மகேஸ்வரி, கௌமாரி, வராகி, வைஷ்ணவி, பிராமி, சாமுண்டி ஆகியோரும், கோஷ்டத்தில் விநாயகர், தட்சிணாமூர்த்தி, பெருமாள், பிரம்மா, துர்க்கை ஆகியோரும் உள்ளனர். அருகே சண்டிகேஸ்வரர் சன்னதியும், இடப்புறம் அம்மன் சன்னதியும் உள்ளன.

## மேற்கோள்கள்

## இவற்றையும் பார்க்க
* பாடல் பெற்ற தலங்கள்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
பனையபுரம் பனங்காட்டீஸ்வரர் கோயில்

**பனையபுரம் பனங்காட்டீஸ்வரர் கோயில்** திருஞானசம்பந்தரால் தேவாரம் பாடல் பெற்ற சிவத்தலமாகும். இத்தலம் தமிழ்நாடின் விழுப்புரம் மாவட்டம், விக்கிரவாண்டி வட்டம், பனையபுரம் எனும் ஊரில் அமைந்துள்ளது.இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

## சூரிய கிரணங்கள்
சூரியன் வழிபட்ட தலம் என்பது தொன்நம்பிக்கை (ஐதிகம்). சித்திரை மாதம் முதல் தேதியிலிருந்து ஏழு நாட்களுக்கு கருவறையிலிருக்கும் சிவலிங்கத்திருமேனியின் மீதும், சத்யாம்பிகை அம்பாள் மீதும் சூரியக் கதிர்கள் படுமாறு அமைக்கப்பட்ட சிறப்பான கட்டடக்கலைக் கொண்ட திருத்தலம்.

## நேத்ரோதாரகேஸ்வர சுவாமி
இத்தலத்தின் மூலவர் பனங்காட்டீஸ்வரர், தாயார் சத்யாம்பிகை. கண் பார்வையைக் காப்பவர் என்ற பொருளில் இத்தல இறைவனார் ’நேத்ரோதாரகேஸ்வர சுவாமி’ என்ற திருப்பெயர் பெற்றுள்ளார்.

## அரச குடும்பத் திருப்பணிகளும் பெயர்க்காரணமும்
கல்வெட்டுகள் மூலம் இரண்டாம் ராஜேந்திர சோழ மன்னனின் (கி.பி 1052-1064) தேவியான பரவை நங்கை இத்தல இறைவனார் மீது அளவற்ற பக்தி கொண்டிருந்ததால் ஏராளம் கொடையளித்தது தெரியவருகின்றது. இவரது பெயராலேயே ’பரவைபுரம்’ என்றழைக்கப்பட்டு பின்னர் பனையபுரம் என்றானது.

## தேசிய நெடுஞ்சாலை
விக்கிரவாண்டி-தஞ்சாவூர் செல்லும்  தேசிய நெடுஞ்சாலை எண் 45C  விரிவாக்கப்பணிக்காக, 1300 ஆண்டு பழைமையான இத்திருக்கோயிலின் முக்கிய பகுதிகளை அரசு அதிகாரிகள் ஆக்கிரமிப்பு செய்ய முற்பட்டனர். இதனை தடுத்திட ஊர் மக்கள், சிவனடியார்கள், அறநிலையத் துறை அலுவலர்கள், பத்திரிக்கை ஆசியர்களான ஏ. எம். இராஜகோபாலன், டி. எஸ். எஸ்.  சுப்பிரமணியன், தொல்லியல் அறிஞர் இரா. நாகசாமி, அரசியல் பிரமுகர் சுப்பிரமணியன் சுவாமி ஆகியோர் உதவியுடன், இவ்வூரைச் சேர்ந்த எழுத்தாளர் பனையபுரம் அதியமான் எதிர்ப்பை பதிவு செய்ததை அடுத்து,  மாவட்ட ஆட்சியர், மாவட்ட நில எடுப்பு அலுவலர் ஆகியோர் நில ஆக்கிரமிப்பிலிருந்து கோயில் பாதிக்கப்படாமல் மாற்று வழியை பரிந்துரைத்தனர்.

## அமைவிடம்
சென்னையிலிருந்து 150 கி.மீ தொலைவிலும், விழுப்புரத்திற்கு 10 கி.மீ தொலைவிலும் அமைந்துள்ளது.
சென்னையிலிருந்து வரும்போது தே.நெ 45 (சென்னை-திருச்சி நெடுஞ்சாலை) சாலையில் இருந்து  விழுப்புரம் செல்ல பிரியும் சாலையில்(தே.நெ 45 சி ) 1.1 கி.மீ தொலைவில் பனையபுரம் உள்ளது.

## இவற்றையும் பார்க்க
* பனையபுரம்
* பனையபுரம் அதியமான்
* பாடல் பெற்ற தலங்கள்

## ஆதாரங்களும் மேற்கோள்களும்


## வெளி இணைப்புகள்
*  பனங்காட்டீஸ்வரர் கோயில் - காணொளி 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
திருக்கோயிலூர் வீரட்டேஸ்வரர் கோயில்

**திருக்கோவிலூர் வீரட்டேஸ்வரர் கோயில்** (*Thirukovilur Veerateshwarar Temple*) என்பது அப்பர், சுந்தரர், சம்பந்தர் ஆகிய மூவராலும் தேவாரம் பாடல் பெற்ற சிவத்தலம் ஆகும். இச்சிவத்தலம் இந்தியா தமிழ்நாடு மாநிலத்தில் கள்ளக்குறிச்சி மாவட்டத்திலுள்ள திருக்கோவிலூரில் *[[கீழையூர் ஊராட்சி (விழுப்புரம்)|கீழையூர்]]*  என்ற பகுதியில் அமைந்துள்ளது. இது தேவாரப் பாடல் பெற்ற தலங்களில் நடுநாட்டுத் தலங்களில் ஒன்றாகும். மேலும் இது அட்டவீரட்டத் தலங்களில் ஒன்று ஆகும்.

## தலச்சிறப்பு
*  இத் தலத்துக்கு ஞான சம்பந்தரும் அப்பரும் வந்து இந்த வீரட்டானரைப் பாடியிருக்கிறார்கள்.
* கடையேழு வள்ளல்களில் ஒருவரான பாரியின் மகள்கள் அங்கவை, சங்கவை இருவருக்கும் அவ்வையும், கபிலரும் திருமணம் செய்து வைத்த தலம்

## இறைவன், இறைவி
இச்சிவத்தலத்தின் மூலவர் வீரட்டேசுவரர் அந்தகாசுரவத மூர்த்தி, தாயார் சிவானந்தவல்லி,(சிவமகிழ்வள்ளி),  பிருகந்நாயகி, பெரியநாயகி.

## தலவரலாறு
அந்தாகசூரன் எனும் அசுரனுக்கும் சிவபெருமானுக்கும் போர் நடைபெறும் பொழுது அசுரனின் குருதியிலிருந்து அசுரர்கள் தோன்றிக் கொண்டிருந்தார்கள். அவர்களை தடுப்பதற்காக சிவபெருமான் 64 பைரவர்களை உருவாக்கினார். அறியாமை எனும் இருளான அந்தாகசூரனை அழித்து சிவபெருமான் வீரட்டேஸ்வரராக மெய்ஞானத்தினை அருளிய தலம்.

## கோயில் அமைப்பு
இக்கோயிலில் மூலவர் லிங்கத் திருவுருவில் இருக்கிறார். இந்தக் கோயிலுக்குள்ளேயே செப்புச் சிலை வடிவில் அந்தகாசுர சம்ஹாரர் உள்ளார். அந்தகாசுரனைக் காலின் கீழ் போட்டு மிதித்துக்கொண்டு அவன் பேரில் சூலத்தைப் பாய்ச்சுகின்ற நிலையில் இருக்கிறார். இது அழகான நல்ல சோழர் காலத்துச் செப்புப் படிமம் ஆகும்.  அம்மையின் கோயில், வீரட்டேசுரர் கோயிலுக்கு இடப்புறம் தனித்ததொரு கோயிலாக மேற்கு நோக்கி இருக்கிறது.

## மேற்கோள்கள்

## வெளி இணைப்புகள்
அருள்மிகு வீரட்டேஸ்வரர் திருக்கோயில் - தினமலர் கோயில்கள் தளம்

பகுப்பு:கள்ளக்குறிச்சி மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:அட்டவீரட்டானக் கோயில்கள்
கம்பகா

**கம்பகா** (*Gampaha*, , *கம்பஹ*); என்பது இலங்கை, மேல் மாகாணத்தில் உள்ள மூன்று மாவட்டங்களில் ஒன்றான கம்பகா மாவட்டத்தில் அமைந்துள்ள ஒரு நகரமாகும். இது கொழும்பிற்கு வடக்கே 40 கிலோமீற்றர் தூரத்தில், கொழும்பு-கண்டி பெருந்தெருவிலிருந்து மூன்று கிலோமீற்றர் உள்ளாக அமைந்த ஒரு பெருநகராகும். முற்று முழுதும் சிங்கள மக்களே வாழும் அந்நகரில் ஏனைய இனத்தவர்களைக் காண்பது மிக அரிது. கம்பகா நகரத்தைத் தலைநகராகக் கொண்டு கொழும்பு மாவட்டத்திலிருந்து களனி ஆற்றால் பிரிக்கப்பட்ட மாவட்டம் கம்பகா மாவட்டம் ஆகும். *கம்* அல்லது *கம* என்ற சிங்களச் சொல்லின் பொருள் கிராமம் என்பதாகும். *பஹ* என்பது சிங்களத்தில் ஐந்து எனப் பொருள்படும். எனவே *கம்பஹா* என்பதன் பொருள் *ஐந்து கிராமங்கள்* என்பதாகும்.

## மேற்கோள்கள்

பகுப்பு:கம்பகா மாவட்டத்தில் உள்ள ஊர்களும் நகரங்களும்
பகுப்பு:இலங்கை மாவட்டத் தலைநகரங்கள்
திருவாமாத்தூர் அபிராமேசுவரர் கோயில்

**திருவாமாத்தூர் அபிராமேசுவரர் கோயில்** பாடல் பெற்ற தலங்களுள் ஒன்றாகும். சம்பந்தர், அப்பர், சுந்தரர்ஆகிய மூவரதும் தேவாரப் பாடலும் அருணகிரிநாதரின் திருப்புகழும் பெற்றது. இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

## தல வரலாறு
பசுக்களுக்கு தாயகமான தலம்.லிங்கத்தில் பசுவின் குளம்பு வடு உள்ளது.
அன்னையால் வன்னிமரமாக மாற்றப்பட்ட பிருங்கி முனிவர் சாப விமோசனம் அடைந்த தலம் .
இதனால் வண்ணி மரம் தல விருட்சம் ஆகியது .கொன்றை மரமும் உள்ளது.
இராமரும் பூஜித்த வரலாறு உண்டு .
நந்தி, காமதேனு தவமிருந்து கொம்பு பெற்ற தலமென்பது தொன்நம்பிக்கை (ஐதிகம்).வ

## அமைவிடம்
இத்தலம் இந்தியாவில் தமிழகத்தில் விழுப்புரம் மாவட்டத்தில்  விழுப்புரம் வட்டத்தில்  அமைந்துள்ளது. விழுப்புரம் அருகே உள்ளது திருஆமாத்தூர்.
சென்னையில் இருந்து வரும் போது (சென்னை-திருச்சி) நெடுஞ்சாலையில் விழுப்புரம் அடையும் முன் விழுப்புரம்-செஞ்சி சாலை சந்திப்புக்கு அடுத்து வலப்பக்கம் வரும் சிறய 
சாலையில் 2.2 கி.மீ செல்ல கோயிலை அடையலாம்.அல்லது விழுப்புரத்தில் இருந்து செஞ்சி செல்லும் சாலையில் ஆமாத்தூர் பிரிவு சாலையில் 2.5 கி.மீ செல்லவேண்டும்.

## கோயில் அமைப்பு
இத்தலத்தில் கோயில்களை அமைத்திருப்பதில் ஒரு புதுமை உள்ளது. இங்கு இறைவனுக்கும் இறைவிக்கும் தனித்தனியாக ஒன்றை ஒன்று எதிர் நோக்கிய வண்ணம் கோயில்கள் கட்டப்பட்டுள்ளன இங்கே. இறைவன் கிழக்கு நோக்கியவராகவும் இறைவி மேற்கு நோக்கிய வண்ணமும் இருக்கின்றனர். இறைவன் கோயில் வாயிலில் கோபுரம் இல்லை. அடிப்படை போட்டது போட்டபடியே நிற்கிறது. இறைவன் திருப்பெயர் அபிராமேசுவரர். அழகியநாதர் என்றும் அழைக்கப்படுகிறார். இவரையே ஆமாத்தூர் அம்மான் என்று பாடிப் பரவுகிறார் திருஞான சம்பந்தர். இந்த ஆமாத்தூர் அம்மான் சுயம்பு மூர்த்தி. பசுக்கள் வழிபாடு செய்த அடையாளமாகக் குளம்புச் சுவடு லிங்கத்தின் தலையில் உள்ளது.

இந்தக் கோவிலுக்கு இரண்டு பிரகாரங்கள் உள்ளன. முதல் பிராகாரத்தில் வடகிழக்கு மூலையில் இக்கோயில் கட்டிய அச்சுத தேவராயனுக்கு சிலை இருக்கிறது. இரண்டாம் பிரகாரத்தில் விநாயகர், இராமர், காசி விசுவநாதர், சுப்பிரமணியர் எல்லாம் தனித் தனி சந்நிதிகளில் உள்ளனர்.

## வழிபட்டவர்கள்
முருகன், திருமகள் எல்லாம் இத்தலத்தில் வழிபட்டு அருள் பெற்றவர் என்பது புராண வரலாறு. இவரை இராமன் இலங்கையிலிருந்து திரும்பும்போது வழிபாடு செய்திருக்கிறான். அதனால் 'இராமனும் வழிபாடு செய்யும் ஈசன் இவர்' என்பது அப்பர் பாடியுள்ளார். ஞானசம்பந்தர், அப்பர் இருவரையும் தவிர சுந்தரராலும் பாடப் பெற்றவர் இவர்.
## மேற்கோள்கள்

## வெளி இணைப்புகள்
*வேங்கடம் முதல் குமரி வரை 2/ஆமாத்தூர் அம்மான்
* தல வரலாறு 
* கோயில் வரலாறும் கல்வெட்டு விபரமும்
* தலவரலாறு, அமைவிடம் 

பகுப்பு:விழுப்புரம் மாவட்டத்திலுள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
தமிழ் ஆங்கிலம் இலக்கண ஒப்பீட்டு அட்டவணை

## மேலும் காண்க
* :பகுப்பு:தமிழ் இலக்கணம்
* தமிழ் இலக்கணக் குறியீடுகளுக்கு நேரான ஆங்கிலச் சொற்கள்
* 

## ஆதாரங்கள்
இவ்வட்டவணை ஆங்கில விக்கிபீடியாவில் உள்ள :en:Tamil grammar கட்டுரையைத் தழுவி தொகுக்கப்பட்டது.

## வெளி இணைப்புகள்
* http://tamilnation.org/literature/learning.htm Tamil: Its Assets & Current Needs

பகுப்பு:ஆங்கில இலக்கணம்
பகுப்பு:அட்டவணைகள்
பகுப்பு:ஒப்பிலக்கணம்
சப்பானியத் தமிழியல்

**சப்பானியத் தமிழியல்** (*Japanese Tamil Studies*) என்பது சப்பானிய மொழி, சப்பான், சப்பானிய மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

## இலங்கை சப்பான் தொடர்புகள்
இலங்கைக்கும் சப்பானுக்கும் நீண்ட தொடர்புகள் உண்டு.  அதன் காரணமாக பல இலங்கைத் தமிழர்கள் சப்பானுக்கு மேற் கல்விக்கு செல்கின்றார்கள்.  அவர்கள் சப்பானிய மொழியில் தேர்ச்சி பெற்று சப்பானிய தமிழியலில் ஒரு குறிப்பிடத்தக்க பங்காற்றக்கூடியவர்களாக இருக்கின்றார்கள்.

## இவற்றையும் பார்க்க
* சுசுமு ஓனோ

## மேலும் வாசிக்க
* Zvelebil, Kamil V. Tamil and Japanese-Are They Related? The Hypothesis of Susumu Ohno. *Bulletin of the School of Oriental and African Studies*, vol. 48, no. 1, pp.&nbsp;116–120, 1985.

## வெளி இணைப்புகள்
* THE GENEALOGY OF THE JAPANESE LANGUAGE Tamil and Japanese
* xlweb.com
* கொரியாவில்-ஜப்பானில் தமிழ் 
* தமிழ் வழியாக ஜப்பானீஸ் மொழி கற்போம்
* languagesdept.gov.lk 
* தமிழும், ஜப்பானும் ரஜினி
* Was the Japanese language influenced by Tamil? The war goes on By ROGER PULVERS

பகுப்பு:ஜப்பானிய மொழி
பகுப்பு:சப்பானியத் தமிழியல்
திருவேட்களம் பாசுபதேசுவரர் கோயில்

**திருவேட்களம் பாசுபதேசுவரர் கோயில்** என்பது திருநாவுக்கரசர், திருஞானசம்பந்தர் ஆகியோரால் தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 2வது சிவத்தலமாகும்.

## அமைவிடம்
இத்தலம் தமிழ்நாட்டில் கடலூர் மாவட்டத்திலுள்ள திருவேட்களம் எனும் ஊரில் அமைந்துள்ளது. தேவாரப்பாடல் பெற்ற காவிரி வடகரைத் தலங்களில் இது 2வது சிவத்தலமாகும்.

## இறைவன், இறைவி
இத்தலத்தின் மூலவர் பாசுபதேஸ்வரர், தாயார் நல்லநாயகி (சமசுகிருதம்: சத்குணாம்பாள்). இத்தல இறைவன் சுயம்பு மூர்த்தியாக அருள் பாலிக்கிறார்.  இத்தலத்தின் தல விருட்சமாக மூங்கில் மரமும், தீர்த்தமாக கிருபா தீர்த்தமும் அமைந்துள்ளது.

## சிறப்புகள்
சம்பந்தர் இங்கிருந்து சிதம்பரத்தைத் தரிசித்தார் எனப்படுகிறது. அர்ச்சுனனுக்கு பாசுபதம் தந்தருளிய தலம் என்பது தொன்நம்பிக்கை (ஐதிகம்). நடராசர் முருகனாகவும் முருகன் நடராசராகவும் தோன்றிய தலமாகக் கூறுவார்கள்.

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## அடிக்குறிப்புகளும் மேற்கோள்களும்


## வெளி இணைப்புகள்
* அருள்மிகு பாசுபதேசுவரர் திருக்கோயில் - தினமலர் கோவில்கள்
* தேவாரம் தளம்
*சைவம் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி வடகரை சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
திருக்கழிப்பாலை

திருக்கழிப்பாலை எனும் ஊர் இந்தியாவில் தமிழ்நாடு மாநிலத்திலுள்ள கடலூர் மாவட்டத்திலுள்ளது. இந்த ஊர் புராண காலத்தில் திருக்கழிப்பாலை, காரைமேடு என்று அழைக்கப்பட்டுள்ளது. இவ்வூரில் தேவாரம் பாடல் பெற்ற திருக்கழிப்பாலை பால்வண்ணநாதர் கோயில் என்ற சிவாலயம் அமைந்துள்ளது.
## அமைவிடம்
திருக்கழிப்பாலை, கடல் மட்டத்திலிருந்து சுமார் 21 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
கேதீஸ் லோகநாதன்

**கேதீஸ் லோகநாதன்** (*Kethesh Loganathan* 1952 – ஆகத்து 12, 2006) இலங்கைத் தமிழ் அரசியல் செயற்பாட்டாளரும், மனித உரிமை ஆர்வலரும் ஆவார். இவர் இலங்கை மோதல் மற்றும் அமைதி பகுப்பாய்வுப் பிரிவின் (SCOPP) பிரதிச் செயலாளராகப் பணியாற்றியவர். இவர் 2006 ஆகத்து 12 இல் இனந்தெரியாதோரால் கொழும்பில் சுட்டுக்கொல்லப்பட்டார். இவர் தமிழீழ விடுதலைப் புலிகளை விமர்சித்து வந்தவர்களில் குறிப்பிடத்தக்கவர் ஆவார். இவரது படுகொலைக்கு இவ்வியக்கம் உரிமை கோரவில்லை.

## கல்வி
யாழ்ப்பாணம் புலோலியைச் சேர்ந்த லோகநாதன் கொழும்பில் பிறந்தவர். இவரின் தந்தை செல்லையா லோகநாதன் இலங்கை வங்கி பொது முகாமையாளராகப் பணியாற்றியவர். கேதீசு லோகநாதன் கல்கிசை புனித தோமையர் கல்லூரியிலும், பின்னர் சென்னை சென்னை லயோலா கல்லூரியிலும் கல்வி கற்றார். அமெரிக்காவின் ஜார்ஜ்டவுன் பல்கலைக்கழகத்திலும் நெதர்லாந்து டென் ஹாக்கில் சமூகக் கற்கைகளுக்கான கல்விக்கழகத்திலும் உயர்கல்வி கற்று அபிவிருத்திக் கற்கைகளில் முதுகலைப் பட்டம் பெற்றார்.

## அரசியல் செயற்பாடுகள்
பட்டப் படிப்பை முடித்துக் கொண்டு இலங்கை திரும்பிய லோகநாதன் யாழ்ப்பாணம் மார்கா கல்விக்கழகத்தில் சமூக அறிவியல் ஆய்வாளராகப் பணியாற்றினார். 1983 இல் ஈழப் போர் தொடங்கியதை அடுத்து, இவர் ஈழமக்கள் புரட்சிகர விடுதலை முன்னணி என்ற போராளிக் குழுவில் இணைந்தார். 1994 இல் இக்குழுவில் இருந்து விலகினார். இவர் ஊடகவியலாளராகத் தொடர்ந்து பணியாற்றினார். இவர் பாக்கியசோதி சரவணமுத்துவுடன் இணைந்து மாற்றுக் கொள்கைகளுக்கான மையம் என்ற பெயரில் மதியுரையகம் ஒன்றை ஆரம்பித்து 2006 வரை அதன் இயக்குநர் சபையில் இருந்து பணியாற்றினார்.

மனித உரிமை மீறல்கள் தொடர்பாக விடுதலைப் புலிகளைத் தொடர்ந்து விமர்சித்து வந்தார். 2006 மார்ச் மாதத்தில் இலங்கை அரசின் அமைதிக்கான செயலகத்தின் பிரதிச் செயலாளராக அரசுத்தலைவர் மகிந்த ராசபக்சவினால் நியமிக்கப்பட்டார்.

## படுகொலை
லோகநாதன் 2006 ஆகத்து 12 அன்று அவரது வீட்டுக்கு வெளியே புலனாய்வுத்துறை அதிகாரி என அடையாளம் காட்டிய ஒருவரால் சுடப்பட்ட நிலையில், களுபோவிலை மருத்துவமனைக்கு எடுத்துச் செல்லப்பட்டு அங்கு அவர் உயிரிழந்தார். மனித உரிமைகள் கண்காணிப்பகம், யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு போன்ற மனித உரிமை அமைப்புகள் விடுதலைப் புலிகளை இக்கொலைக்கு குற்றம் சாட்டின.

## மேற்கோள்கள்

## வெளி இணைப்புகள்
* http://www.eelampage.com/?cn=28154  கேதீஸ் லோகநாதன் சுட்டுக்கொலை
* http://www.tamilnet.com/art.html?catid=13&artid=19207 Kethesh Loganathan shot dead
* http://www.lines-magazine.org/Art_May03/kethesh.htm  Q&A with Ketheshwaran (Kethesh )Loganathan
* http://www.asiantribune.com/index.php?q=node/1936  Keetheswaran Loganathan remembered in Canada

பகுப்பு:1952 பிறப்புகள்
பகுப்பு:2006 இறப்புகள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை இந்துக்கள்
பகுப்பு:ஈழ விடுதலைப் போராளிகள்
பகுப்பு:இலங்கையில் தனிநபர் படுகொலைகள்
கிழக்கு ஆபிரிக்கா

**கிழக்கு ஆபிரிக்கா** என்பது ஆபிரிக்கக் கண்டத்தின் கிழக்கு பிரதேசத்தில் உள்ள நாடுகளை கொண்ட பெருப் பிரதேசமாகும். ஐநாவின் துணைப் பிரதேசங்களின் வகையீட்டின் படி, 19 நாடுகள் இப்பிரதேசத்தில் அடங்குகிறது.

* கென்யா, தன்சானியா, மற்றும் உகாண்டா – மேலும் கிழக்கு ஆபிரிக்க சமுதாயத்தின் உறுப்பு நாடுகள்
* ஜிபூட்டி, எரித்திரியா, எத்தியோப்பியா, மற்றும் சோமாலியா – பொதுவாக ஆபிரிக்காவின் கொம்பு என அழைக்கப்படும்
* மொசாம்பிக் மற்றும் மடகஸ்கார் – சிலவேளைகளில் தெற்கு ஆப்பிரிக்காவில் சேர்க்கப்படுகிறது.
* மலாவி, சாம்பியா, மற்றும் சிம்பாப்வே – சிலவேளைகளில் தெற்கு ஆப்பிரிக்காவில் சேர்க்கப்படுகிறது. முன்னாள் மத்திய ஆபிரிக்க கூட்டாட்சி
* புருண்டி மற்றும் ருவாண்டா – சிலவேலைகளில் மத்திய ஆபிரிக்காவில் சேர்க்கப்படுகிறது 
* கொமரோஸ், மொரிசியஸ், மற்றும் சிஷெல்ஸ் – இந்து சமுத்திரத்திலுள்ள சிறிய தீவு நாடுகள்.
* ரீயூனியன் மற்றும் மயோட் – பிரெஞ்சு குடியேற்ற நாடுகள்

புவியியல் அமைவின் அடிப்படையில், சில சந்தர்ப்பங்களில் எகிப்து மற்றும் சூடான் இப்பிரதேசத்தில் சேர்ககப்படுகிறது.

## புவியியல்
கிழக்கு ஆபிரிக்க பிரதேசங்கள் அவற்றின் விலக்கு பல்லின தன்மைக்கு பிரசித்தமானவை. முக்கியமாக யானைகள், நீர் யானைகள், சிங்கங்கள், ரைனோசரஸ்கள் சிறுத்தைகள் என்ற ஐந்து பெரிய விலங்களுக்கு பிரசித்தமானவை.

புவியியல் அமைப்பானது மிக கவர்ச்சியானதாகும். இங்கு ஆபிரிக்காவின் உயரமான மலைகள் இரண்டான கிளிமஞ்சாரோ மலை மற்றும் கென்யா மலை என்பன காணப்படுகிறது.

இப்பிரதேசத்தில் புவியியல் அமைப்பானது விவசாயத்துக்கு மிகவும் உகந்த்தாகும். இது 19ஆம் நூற்றாண்டில் ஐரோப்பிய நாடுகளின் கவனத்தை பெற்று அந்நாடுகள் காலனித்துவ ஆட்சிக்கு உட்படுத்தப்பட்டது. இன்று கென்யா, உகாண்டா, தன்சானியா போன்ற நாடுகளில் உல்லாச பிரயாணத்துறை முக்கிய வருவாயை கொடுக்கிறது.

## அரசியல்
இப்பிரதேசமானது, அண்மைக் காலம் வரை பல அரசியல் நெருக்கடிகளை சந்தித்து வந்தது. ஆட்சி கைப்பற்றல்கள், இராணுவ ஆட்சி போன்ற பல அரசியல் நெருக்கடிகளை சந்தித்து வந்தது. காலனித்துவ ஆட்சிக்குப்பின் இப்பிரதேசங்களில் ஏற்பட்ட சில நிகழவுகள்:

* எத்தியோப்பிய உள்நாட்டுப் போர்
* ஒர்கடன் போர்
* இரண்டாவது சூடானிய உள்நாட்டுப் போர்
* சோமாலிய உள்நாட்டுப் போர்
* புருண்டி உள்நாட்டுப் போர்
* 1998 அமெரிக்க தூதுவரக குண்டு வெடிப்புகள் -நைரோபி மற்றும் தாருசலாம்
* எரித்திரிய-எத்தியோப்பியப் போர்

கென்யா மற்றும் தன்சானியா பொதுவில் சீரான அரசுகளை கொண்டிருந்த்து.


பகுப்பு:ஆப்பிரிக்கா